CELEX: 62012CA0203
Language: et
Date: 2013-10-17 00:00:00
Title: Kohtuasi C-203/12: Euroopa Kohtu (teine koda) 17. oktoobri 2013 . aasta otsus (Högsta domstolen — Rootsi eelotsusetaotlus) — Billerud Karlsborg AB, Billerud Skärblacka AB versus Naturvårdsverket (Direktiiv 2003/87/EÜ — Kasvuhoonegaaside saastekvootidega kauplemise süsteem — Trahv ülemääraste heitkoguste eest — Mõiste „ülemäärased heitkogused” — Direktiivis ettenähtud tähtaegade jooksul eelnenud aasta heitkogustele vastavate kvootide tagastamise kohustuse rikkumisega samastamine — Tagastamata kvootide tegeliku omamise korral vabastava asjaolu puudumine, välja arvatud vääramatu jõud — Võimatus trahvi muuta — Proportsionaalsus)

14.12.2013   
            
            
               ET
            
            
               Euroopa Liidu Teataja
            
            
               C 367/12
            
         Euroopa Kohtu (teine koda) 17. oktoobri 2013. aasta otsus (Högsta domstolen — Rootsi eelotsusetaotlus) — Billerud Karlsborg AB, Billerud Skärblacka AB versus Naturvårdsverket
   (Kohtuasi C-203/12) (1)
   
   (Direktiiv 2003/87/EÜ - Kasvuhoonegaaside saastekvootidega kauplemise süsteem - Trahv ülemääraste heitkoguste eest - Mõiste „ülemäärased heitkogused” - Direktiivis ettenähtud tähtaegade jooksul eelnenud aasta heitkogustele vastavate kvootide tagastamise kohustuse rikkumisega samastamine - Tagastamata kvootide tegeliku omamise korral vabastava asjaolu puudumine, välja arvatud vääramatu jõud - Võimatus trahvi muuta - Proportsionaalsus)
   2013/C 367/20
   Kohtumenetluse keel: rootsi
   
      Eelotsusetaotluse esitanud kohus
   
   Högsta domstolen
   
      Põhikohtuasja pooled
   
   
      Kaebaja: Billerud Karlsborg AB, Billerud Skärblacka AB
   
      Vastustaja: Naturvårdsverket
   
      Ese
   
   Eelotsusetaotlus — Högsta domstolen — Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631), artikli 16 lõigete 3 ja 4 tõlgendamine — Direktiivis ette nähtud karistused — Käitaja, kes ei ole hiljemalt iga aasta 30. aprilliks tagastanud heitkoguste vastaval hulgal kvoote, kohustus maksta trahvi, isegi kui kvoote ei tagastatud hooletusest, haldusvea või tehnilise probleemi tõttu — Võimalus trahv kustutada või vähendada selle summat
   
      Resolutsioon
   
   
               1.
            
            
               Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, artikli 16 lõigetega 3 ja 4 on vastuolus see, et käitajale, kes ei ole hiljemalt asjaomase aasta 30. aprilliks tagastanud eelnenud aasta süsinikdioksiidi ekvivalentkogusele vastavaid kvoote, jäetakse määramata trahv ülemääraste heitkoguste eest, isegi kui tal on sel kuupäeval piisav hulk kvoote.
            
         
               2.
            
            
               Liidu seadusandja võis proportsionaalsuse põhimõtet rikkumata näha direktiivi 2003/87 artikli 16 lõigetes 3 ja 4 ette kindlasummalise trahvi, mida siseriiklik kohus ei saa muuta.
            
         
      (1)  ELT C 184, 23.6.2012.